
ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση οργανισμού του κεφαλαίου αυτοτελούς διαχείρισης με την 
επωνυμία «ΚΛΗΡΟΔΟΤΗΜΑ ΧΑΡΙΚΛΕΙΑΣ ΠΑΠΑΜΙΧΑΗΛ» 
υπέρ της Κοινότητας Αγίου Ευστρατίου (Νήσου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 9613/14.3.1942 δημόσια διαθήκη της Χαρίκλειας 
χας Νικ. Παπαμιχαήλ, που συντάχθηκε ενώπιον του Συμβολαιογράφου 
Αθηνών Γεωργίου Δεκαρίστου και δημοσιεύθηκε με το αριθμ. 5150/ 
30.9.1943 πρακτικό του^ίον. Πρωτοδικείου Αθηνών με την οποία 
αφέθηκε κεφάλαιο αυτοτελούς διαχείρισης με την επωνυμία «ΚΛΗΡΟ¬ 
ΔΟΤΗΜΑ ΧΑΡΙΚΛΕΙΑΣ ΠΑΠΑΜΙΧΑΗΛ» υπέρ της Κοινότητας 
Αγίου Ευστρατίου (Νήσος). 

2. Τις διατάξεις των άρθρων: 96 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 19.12.1989 γνωμοδότηση του Συμβουλίου Εθνικών 
Κληροδοτημάτων. 

4. Τις αριθμ. 4336/31.5.1977, 1245/24.1.1984, 4844/ 
1.4.1986 και 5104/15.11.1988 αποφάσεις του Εφετείου Αθηνών με 
τις οποίες έγινε επωφελέστερη αξιοποίηση των περιουσιακών στοιχείων 
και διεύρυνση του σκοπού του ιδρύματος. 


Με πρόταση των Υπουργών Υγείας Πρόνοιας και Κοινωνικών 
Ασφαλίσεων, Εθνικής Παιδείας και θρησκευμάτων και Οικονομικών, 
αποφασίζουμε: 

Άρθρο μόνο 

1. Εγκρίνουμε τον οργανισμό του κεφαλαίου αυτοτελούς διαχείρισης 
με την επωνυμία «ΚΛΗΡΟΔΟΤΗΜΑ ΧΑΡΙΚΛΕΙΑΣ ΠΑΠΑΜΙ- 
ΧΑΗΛ», που αφέθηκε από την Χαρίκλεια χα Νικ. Παπαμιχαήλ με την 
αριθ. 9619/14.3.1942 δημόσια διαθήκη της, η οποία συντάχθηκε 
ενώπιον του Συμβολαιογράφου Αθηνών Γεωργίου Δεκαρίστου και δη¬ 
μοσιεύθηκε με το αριθ. 5150/30.9.1943 πρακτικό του Μονομελούς 
Πρωτοδικείου Αθηνών. 

Το Κληροδότημα τούτο αποτελεί κεφάλαιο αυτοτελούς διαχείρισης, 
υπάγεται στην εποπτεία και τον έλεγχο των Υπουργών Υγείας Πρό¬ 
νοιας και Κοινωνικών Ασφαλίσεων, Εθνικής Παιδείας και θρησκευμά¬ 
των και Οικονομικών και διέπεται από τις διατάξεις της παραπάνω συ¬ 
στατικής πράξης, του παρακάτω οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν, σε εκτέλεση του 
Νόμου τούτου. 

2. Ο οργανισμός αυτός αποτελείται από δεκατέσσερα (14) άρθρα και 
καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του Κεφαλαίου αυτοτελούς διαχείρισης με 
την επωνυμία «ΚΛΗΡΟΔΟΤΗΜΑ ΧΑΡΙΚΛΕΙΑΣ ΠΑΠΑΜΙ- 

ΧΑΗΛ». 

Άρθρο 1 

Μορφή - Επωνυμία - Έδρα - Σφραγίδα 

1. Το κεφάλαιο αυτοτελούς διαχείρισης με την επωνυμία «ΚΛΗΡΟ¬ 
ΔΟΤΗΜΑ ΧΑΡΙΚΛΕΙΑΣ ΠΑΠΑΜΙΧΑΗΛ» που αφέθηκε από την Χα- 
ρίκλεια χα Νικ. Παπαμιχαήλ με την αριθ. 9613/14.3.1942 δημόσια 
διαθήκη της η οποία, συντάχθηκε ενώπιον του Συμβολαιογράφου Αθη¬ 
νών Γεωργίου Δεκαρίστου και δημοσιεύθηκε με το αριθ. 5150/ 
30.9.1943 πρακτικό του Μονομελούς Πρωτοδικείου Αθηνών αποτελεί 
κεφάλαιο αυτοτελούς διαχείρισης και διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο Νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του Νόμου τούτου. 

2. Έδρα του Κληροδοτήματος είναι η Κοινότητα Αγίου Ευστρατίου 
(Νήσος). 

3. Η σφραγίδα του Κληροδοτήματος είναι στρογγυλή και αναγράφει 
περιμετρικά μέσα σε πλαίσιο, την επωνυμία του Κληροδοτήματος και 
στο μέσον αυτής την έδρα και το έτος έγκρισης της σύστασής του. 

Άρθρο 2 

Σκοπός 

Σκοπός του Κληροδοτήματος είναι: 

1. Η παροχή οικονομικής βοήθειας λόγω γάμου κάθε χρόνο (το ποσό 
ανέρχεται σε 2.000.000 δρχ. για κάθε μία) σε κόρες ορφανές, όπως κα- 

θόρισε η αριθμ. 4844/1986 απόφαση του Εφετβΐου Αθηνών δηλαδή 1) 
ορφανές και από τους δύο γονείς, 2) ορφανές από τον ένα γονέα, 3) πτω¬ 
χές κοπέλες εκ γονέων κατά σειρά προτεραιότητας: α) αναπήρων (αμ- 
φοτέρων ή και μόνο του ενός), β) πολυτέκνων, γ) πολεμοπαθών και δ) 
αναξιοπαθούντων εν γένει κατά την κρίση της εκάστοτε εκτελεστικής 
επιτροπής του Κληροδοτήματος. Υποψήφιες να είναι όσες «ορφανές κό¬ 
ρες» παντρεύτηκαν από τότε που άρχισε να αξιοποιείται το Κληροδό¬ 
τημα. 

2. Σε πρίπτωση που δεν θα υπάρχουν υποψήφιες για τη λήψη του οι¬ 
κονομικού βοηθήματος, τότε με πρόταση της εκτελεστικής επιτροπής 
του Κληροδοτήματος και ύστερα από έγκριση του Υπουργείου Οικονο¬ 
μικών, νοί μπορούν να χορηγούνται υποτροφίες, ανάλογα με την οικονο¬ 
μική επιφάνεια του Κληροδοτήματος, κάθε χρόνο, σε αριστούχους φοι¬ 
τητές Ανωτάτων και Ανωτέρων Εκπαιδευτικών Ιδρυμάτων, των 
οποίων οι οικογένειες είναι μόνιμα εγκατεστημένες στον Άγιο Ευστρά¬ 
τιο, κατά προτίμηση δε σ’ εκείνους τους αριστούχους, που είναι οικονο- 
μ'ικά αδύνατοι. Σε περίπτωση που δεν υπάρχουν αριστούχοι φοιτητές 
που να πληρούν τις παραπάνω προϋποθέσεις, θα μπορούν να χορηγού¬ 
νται υποτροφίες σε οικονομικά αδυνάτους φοιτητές Ανωτάτων και Ανω¬ 
τέρων Εκπαιδευτικών Ιδρυμάτων, των οποίων οι οικογένειες είναι μό¬ 
νιμα εγκατεστημένες στον Άγιο Ευστράτιο. 

Άρθρο 3 

Περιουσία - Πόροι 

1. Περιουσία του Κληροδοτήματος αποτελούν: 

Τα καταστήματα που βρίσκονται στην Κηφισιά Αττικής και στην Λε¬ 
ωφόρο Κηφισίας αριθμ. 267, ήτοι: Τα 6 υπό στοιχεία: 

α) Κ-Ια κατάστημα του ισογείου ορόφου, εμβαδού 52,30 τ.μ. 

β) Κ-2 κατάστημα του ισογείου ορόφου, εμβαδού 93,45 τ.μ. 

γ) Κ-5 κατάστημα του ισογείου ορόφου, εμβαδού 70.08 τ.μ. 

δ) Κ-8 κατάστημα του Α’ ορόφου, εμβαδού 82,45 τ.μ. 

ε) Κ-9 κατάστημα του Α' ορόφου, εμβαδού 81,40 τ.μ. 

στ) Τις υπό στοιχεία Β-1, Β-2, Β-3, Β-4, Β-5, Β-6, Β-7, Β-8, Β-9, 
Β-10, Β-11, Β-12, Β-13, Β-14, Β-15, Β-16 και Β-17 θέσεις αυτοκι¬ 
νήτων πάρκινγκ, εστεγασμένες όλες εις το υπόγειο της οικοδομής, εμ¬ 
βαδού κάθε μιας τούτων 9,89 τ.μ. 

Όλα τα ανωτέρω καταστήματα με τα παραρτήματα και τα παρακο¬ 
λουθήματα αυτών, καθώς και οι θέσεις πάρκινγκ περιγράφονται με λε¬ 
πτομέρεια στην πράξη περί συστάσεως οριζοντίου ιδιοκτησίας και κανο¬ 
νισμού πολυκατοικίας του Συμβολαιογράφου Αθηνών θεοδώρου Βασι- 
λειάδου. 

2. Πόροι του Κληροδοτήματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανικούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που προς αυτό. 

Άρθρο 4 

Διοίκηση. 

1. Το Κληροδότημα (Κεφάλαιο αυτοτελούς διαχείρισης) διοικείται 
όπως ορίζεται στην διαθήκη, από την Εκκλησιαστική Ενοριακή Επι¬ 
τροπή του Ιερού Ναού «η Γέννηση του Χριστού» της Νήσου Αγίου Ευ¬ 
στρατίου, Πρόεδρος της οποίας είναι ο εκάστοτε Ιερέας. 

2. Τα μέλη της Εκκλησιαστικής Ενοριακής Επιτροπής ορίζουν με 
πράξη τους, έπειτα από ψηφοφορία, τον Αντιπρόεδρο, το Γραμματέα και 
τον Ταμία αυτής, ενώ Πρόεδρος είναι ο εκάστοτε Ιερέας. 

3. Η Εκκλησιαστική Ενοριοική Επιτροπή συνεδριάζει τακτικά κάθε 
χρόνο μέσα στον μήνα Ιανουάριο και εκτάκτως όπστε το ζητήσει ο Πρόε¬ 
δρος ή δύο από τα μέλη του, με γραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 

4. Η Ε.Ε. Επιτροπή βρίσκεται σε απαρτία όταν τα παρόντα μέλη εί¬ 
ναι περισσότερα από τα απόντα. Μεταξύ των παρόντων πρέπει υποχρε¬ 
ωτικά να είναι και ο Πρόεδρος ή ο νόμιμος αναπληρωτής του. 

5. Οι αποφάσεις της Ε.Ε. Επιτροπής λαμβάνονται κατά πλειοψηφία 
των παρόντων μελών και σε περίπτωση ισοψηφίας υπερισχύει η γνώμη 
με την οποία συντάσσεται ο Πρόεδρος. 

6. Σε κάθε συνεδριάση της Ε.Ε. Επιτροπής τηρούνται πρακτικά, στα 
οποία καταχωρίζονται όλες οι αποφάσεις που λαμβάνονται από αυτή, 


καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

7. Τα μέλη της Ε.Ε. Επιτροπής προσφέρουν τις υπηρεσίες τους χωρίς 
αμοιβή. Δικαιούνται όμως οδοιπορικών ή άλλων εξόδων που δαπάνη¬ 
σαν για την εκτέλεση υπηρεσίας του Κληροδοτήματος, εφόσον έγιναν 
έπειτα από ειδική εντολή της Ε.Ε. Επιτροπής και αποδεικνύεται ότι 
πραγματοποιήθηκαν νόμιμα. 

Άρθρο 5 

Αρμοδιότητες Εκκλησιαστικής Ενοριακής Επιτροπής 

1. Η Ε.Ε. Επιτροπή διοικεί και διαχειρίζεται την περιουσία του Κλη¬ 
ροδοτήματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του Νόμου τούτου, καθώς και 
των λοιπών σχετικών Νόμων και διαταγμάτων. 

2. Η Ε.Ε. Επιτροπή ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το Νόμο Αρχή (Υπουργό Οικονομικών ή Νομάρχη Λέ¬ 
σβου) τον προϋπολογισμό και απολογισμό του Κληροδοτήματος, σύμ¬ 
φωνα με τις διατάξεις των άρθρων 101 και 102 του Α.Ν. 2039/1939 
και του από 20.12.1939 Β. Διατάγματος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του Κληροδοτή¬ 
ματος. 

β) Αποφασίζει την πρόσληψη του αναγκαίου προσωπικού του Κληρο¬ 
δοτήματος, με την προϋπόθεση όμως ότι υπάρχει αντίστοιχη πίστωση 
στον εγκεκριμένο προϋπολογισμό του. Προδιορίζει τα δικαιώματα, τις 
υποχρεώσεις και τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους των συλλογικών 
συμβάσεων εργασίας και τις διατάξεις γενικότερα της εργατικής νομο¬ 
θεσίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του Κληροδοτήματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του κεφαλαίου αυτοτελούς διαχείρισης «ΚΛΗΡΟΔΟΤΗΜΑ ΧΑΡΙ- 
ΚΛΕΙΑΣ ΠΑΠΑΜΙΧΑΗΛ». 

Άρθρο 6 

Αρμοδιότητες Προέδρου 

1. Ο Πρόεδρος της Ε.Ε. Επιτροπής: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση της Ε.Ε. Επιτροπής. 

β) Συγκαλεί την. Ε.Ε. Επιτροπή σε τακτικές και έκτακτες συνεδριά¬ 
σεις, κηρύσσει την έναρξη και λήξη αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη της Ε.Ε. Επι¬ 
τροπής πέντε (5) τουλάχιστον μέρες πριν από την συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών της Ε.Ε. Επιτροπής. 

δ) Εισηγείται στην Ε.Ε. Επιτροπή τα θέματα της συζήτησης. Μπορεί 
όμως οπότε κρίνει σκόπιμο, να αναθέτει την εισήγηση διαφόρων θεμά¬ 
των σε άλλο μέλος της Ε.Ε. Επιτροπής. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Κληροδοτήματος, 
εκτελεί τις αποφάσεις της Ε.Ε. Επιτροπής και ενεργεί σύμφωνα με τις 
ειδικές εξουσιοδοτήσεις και εντολές αυτής. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
της Ε.Ε. Επιτροπής που ορίζεται με απόφαση αυτής. 

'Αρθρο 7 

Αρμοδιότητες Γραμματέα 

1. Ο Γραμματέας του Κληροδοτήματος: 

α) Συνυπογράφει με τον Πρόεδρο κάθε έγγραφο του Κληροδοτήμα¬ 
τος προς τρίτους. 

β) Φροντίζει για τη σύνταξη των πρακτικών. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από διαχειριστικά) και τη 
σφραγίδα του Κληροδοτήματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από την Ε.Ε. Επιτροπή (λόγω ειδικών συνθηκών), να βοηθείται 
από υπάλληλο του Κληροδοτήματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος της Ε.Ε. Επιτροπής που ορίζεται με απόφαση αυτής. 

Άρθρο 8 

Αρμοδιότητες Ταμία. 

1. Ο Ταμίας του Κληροδοτήματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του Κληροδοτήματος σε ένα από τα πιστω¬ 
τικά ιδρύματα που ορίζονται στο άρθρο 73 του Α.Ν. 2039/1939, έχο¬ 
ντας την ευχέρεια να παρακρατεί από αυτά ένα μικρό ποσό, που είναι 
αναγκαίο για την πληρωμή έκτακτων και επειγουσών δαπανών του 
Κληροδοτήματος, το ύψος του οποίου καθορίζεται με απόφαση της Ε.Ε. 
Επιτροπής στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νομίμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στην Ε.Ε. Επι¬ 
τροπή των σχεδίων προϋπολογισμού, απολογισμού και ισολογισμού του 
Κληροδοτήματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
της Ε.Ε. Επιτροπής που ορίζεται με απόφαση αυτής. 

Άρθρο 9 

Επιλογή και ανακήρυξη υποτρόφων. 

1. Δικαίωμα υποτροφίας έχουν ανάλογα με την οικονομική επιφάνεια 
του Κληροδοτήματος, κάθε χρόνο, οι αριστούχοι, φοιτητές Ανωτάτων 
και Ανωτέρων Εκπαιδευτικών Ιδρυμάτων των οποίων οι οικογένειες εί¬ 
ναι μόνιμα εγκατεστημένες στον Άγιο Ευστράτιο, κατά προτίμηση δε 
εκείνοι οι αριστούχοι, που είναι οικονομικά αδύνατοι. Σε περίπτωση που 
δεν υπάρχουν αριστούχοι φοιτητές που να πληρούν τις παραπάνω προϋ¬ 
ποθέσεις, δικαίωμα υποτροφίας έχουν οι οικονομικά αδύνατοι φοιτητές 
Ανωτάτων και Ανωτέρων Εκπαιδευτικών Ιδρυμάτων, των οποίων οι 
οικογένειες είναι μόνιμοι εγκατεστημένες στον Άγια Ευστράτιο. 

2. Η επιλογή και ανακήρυξη των υποτρόφων γίνεται χωρίς διαγωνι¬ 
σμό, σύμφωνα με τις διατάξεις της συστατική πράξης του Κληροδοτή¬ 
ματος, του παρόντος οργανισμού, του Α.Ν. 2039/1939 και του από 
18.8.1941 Καν. Διατάγματος (ΦΕΚ 286/Α/23.8.1941). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση της Ε.Ε. Επιτροπής, ανάλογα με το ύψος των καθαρών εσό¬ 
δων του Κληροδοτήματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις της συστατικής 
πράξης του Κληροδοτήματος του άρθρου 54 του Α.Ν. 2039/1939 και 
του άρθρου 28 του από 18.8.1941 σχετικού Καν. Διατάγματος. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 21,23,24,26 και 27 του από 18.8.1941 Καν. 
Διατάγματος (ΦΕΚ 286/Α/23.8.1941). 

3. Η χορήγηση της υποτροφίες διακόπτεται ότοιν συντρέχουν οι 


προϋποθέσεις που ορίζονται από τις διατάξεις της συστατικής πράξης 
του Κληροδοτήματος και του άρθρου 29 του παραπάνω Κανονιστικού 
Διατάγματος, οι οποίες διαπιστώνονται με πράξη της Ε.Ε. Επιτροπής 
του Κληροδοτήματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ αυτούς την 
υποβολή, κάθε έτος, αποδεικτικών στοιχείων της επίδοσής τους. \ 

Άρθρο 11 

Διαδικασία χορήγησης οικονομικών ενισχύσεων 

1. Η Ε.Ε. Επιτροπή του Κληροδοτήματος καλεί με προκήρυξη - πρό¬ 
σκλησή του κάθε χρόνο, όλες τις ενδιαφερόμενος που δικαιούνται οικο¬ 
νομική ενίσχυση για την αντιμετώπιση των δαπανών του γάμου τους, 
να υποβάλουν σ αυτό μέσα σε τακτή προθεσμία, σχετική αίτηση με τα 
απαραίτητα δικαιολογητικά που αναφέρονται στην παραπάνω προκή¬ 
ρυξη - πρόσκληση. Αντίγραφο της προκήρυξης - πρόσκλησης πρέπει, με 
φροντίδα της Ε.Ε. Επιτροπής του Κληροδοτήματος να τοιχοκολλάται, 
με αποδεικτικό έξω από τα γραφεία του Κληροδοτήματος και του Κοι¬ 
νοτικού Καταστήματος Αγίου Ευστρατίου καθώς και έξω από τον Ιερό 
Ναό «η Γέννηση του Χριστού» και άλλων Ιερών Ναών της Νήσου Άγιος 
Ευστράτιος και να δημοσιεύεται μια φορά σε μία τοπική, κατά προτί¬ 
μηση ημερήσια, εφημερίδα της περιφέρειας του ιδρύματος και μια φορά 
σε δύο ημερήσιες Αθηναϊκές εφημερίδες μεγάλης κυκλοφορίας, σαράντα 
πέντε (45) τουλάχιστον ημέρες πριν από τη λήξη της παραπάνω προθε¬ 
σμίας. 

2. Δικαίωμα οικονομικής ενίσχυσης έχουν οι υποψήφιες που πληρούν 
τις παρακάτω προϋποθέσεις. 

α) Έχουν ηλικία, από τη μικρότερη που επιτρέπουν οι ισχύουσες κάθε 
φορά διατάξεις του Αστικού Κώδικα την σύναψη εγκύρου γάμου, μέχρι 
και 45 ετών. 

β) Είναι οικονομικά αδύνατες. 

γ) Είναι άγαμες. ί~ 

δ) Να είναι γραμμένες στα δημοτολόγια της Κοινότητας Αγίου Ευ¬ 
στρατίου. 

3. Η Ε.Ε. Επιτροπή, μετά τη λήξη της παραπάνω προθεσμίας, εξε¬ 
τάζει τις αιτήσεις και τα λοιπά δικαιολογητικά που υποβλήθηκαν και 
επιλέγει - ανακηρύσσει, με αιτιολογημένη απόφασή της, τις νέες που θα 
ενισχυθούν οικονομικά για την αντιμετώπιση των δαπανών του γάμου 
τους. Σε περίπτωση κατά την οποία ο αριθμός των υποψηφίων, που 
πληρούν τις προϋποθέσεις οικονομικής ενίσχυσης και έχουν τα ίδια προ¬ 
σόντα, είναι μεγαλύτερος από τον αριθμό των οικονομικών ενισχύσεων 
που πρόκειται να δοθούν, η επιλογή αυτών γίνεται από το Διοικητικό 
Συμβούλιο του Κληροδοτήματος, με δημόσια κλήρωση. 

Σε περίπτωση κατά την οποία κάποιο δικαιολογητικό των υποψη¬ 
φίων είναι ατελές, ως προς ένα ή περισσότερα στοιχεία αυτού, η Ε.Ε. 
Επιτροπή του Κληροδοτήματος καλεί τις ενδιαφερόμενες με έγγραφη 
πρόσκλησή του, πριν αποφασίσει σχετικά για την επιλογή των δικαιού¬ 
χων, να συμπληρώσουν τις ατέλειες αυτές, μέσα σε πέντε (5) ημέρες από 
την επίδοση με σχετική απόδειξη της παραπάνω πρόσκλησης. 

4. Η απόφαση εκλογής και ανακήρυξης των δικαιούχων τοιχοκολλά- 
ται, την ίδια ή την επόμενη μέρα, έξω από τα γραφεία του Κληροδοτή¬ 
ματος και του Κοινοτικού καταστήματος, καθώς και έξω από τον Ιερό 
Ναό της Γέννησης του Χριστού και άλλων Ιερών Ναών της Νήσου 
Άγιος Ευστράτιος, με αποδεικτικό που θα υπογράφεται από το Γραμ¬ 
ματέα ή άλλο εξουσιοδοτημένο υπάλληλο του Κληροδοτήματος και από 
ένα δημότη.. - 

Με την απόφαση αυτή καλούνται επίσης οι υπόλοιπες ενδιαφερόμενες 
υποψήφιες που απορρίφθηκαν να υποβάλλουν, εφόσον το επιθυμούν, 
σχετική ένσταση κατά της παραπάνω απόφασης της Ε.Ε. Επιτροπής 
του Κληροδοτήματος, μέσα σε δέκα (10) ημέρες από την τοιχοκόλληση 
αυτής. 

Η ένσταση αυτή καταθέτεται με απόδειξη παραλαβής στον Γραμμα¬ 
τέα ή σε άλλο μέλος της Ε.Ε. Επιτροπής του Κληροδοτήματος, που τυ¬ 
χόν έχει οριστεί προς τούτο από αυτό. 

5. Μετά την παρέλευση της δεκαήμερης προθεσμίας της προηγούμε¬ 
νης παραγράφου και εφόσον δεν υποβλήθηκε καμιά ένσταση, δίνεται 
εντολή στην Τράπεζα ή το πιστωτικό ίδρυμα που βρίσκονται οι καταθέ¬ 
σεις του Κληροδοτήματος, να καταθέσει τα ποσά της οικονομικής ενί¬ 
σχυσης σε έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και οι τόκοι του, 
αναλαμβάνονται από τη δικαιούχο με την προσκόμιση στην Τράπεζα ή 
το πιστωτικό Κληροδότημα της ληξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το Κληροδό- 

τη μα υποβάλλει αυτές μαζί με τα δικαιολογητικά όλων των υποψηφίων 
και τα λοιπά έγγραφα εκλογής και ανακήρυξης των δικαιούχων, ως και 
τις σχετικές απόψεις της Ε.Ε. Επιτροπής για τις ενστάσεις αυτές, στο 
αρμόδιο εκ του σκοπού Υπουργείο. 

Τούτο, μετά από έλεγχο των παραπάνω στοιχείων, τα διαβιβάζει 
’μέσα σε είκοσι (20) ημέρες το αργότερο με τις παρατηρήσεις του στο 
Υπουργείο Οικονομικών, το οποίο αφού ελέγξει αν τηρηθούν ή όχι οι 
διατάξεις της συστατικής πράξης του Κληροδοτήματος του παρόντος 
οργανισμού και των σχετικών Νόμων, τα παραπέμπει με σχετική εισή¬ 
γησή του στο Συμβούλιο Εθνικών Κληροδοτημάτων προς γνωμοδό¬ 
τηση. Ο Υπουργός Οικονομικών και το Συμβούλιο Εθνικών Κληροδο¬ 
τημάτων μπορούν, εφόσον κρίνουν ότι είναι αναγκαίο, να ζητούν από τις 
αρμόδιες Αρχές και το Κληροδότημα κάθε χρήσιμη σχετική πληροφορία 
και στοιχεία. 

Μετά την παραπάνω γνωμοδότηση του Συμβουλίου Εθνικών Κληρο¬ 
δοτημάτων για το βάσιμο ή όχι των ενστάσεων, εκδίδεται κοινή από¬ 
φαση του Υπουργού Οικονομικών και του εκ του σκοπού αρμόδιου 
Υπουργού, με την οποία είναι δυνατό να εγκριθούν ή να απορρίφθούν ή 
να τροποποιηθούν οι σχετικές αποφάσεις της Ε.Ε. Επιτροπής του Κλη¬ 
ροδοτήματος, ως προς μία ή περισσότερες υποψήφιες ή και να διαταχθεί 
η επανάληψη όλης της διαδικασίας επιλογής και ανακήρυξης των δι¬ 
καιούχων της οικονομικής ενίσχυσης. 

7. Αν κάποια από τις δικαιούχες δεν τελέσει το γάμο της ή πεθάνει 
άγαμη μέσα σε διάστημα πέντε (5) ετών από την χρονολογία επιλογής 
της ή τελέσει το γάμο της μάσα στην προθεσμία αυτή αλλά δεν αναλάβει 
το ποσό της οικονομικής ενίσχυσης μάσα σε δύο (2) έτη από την τέλεση 
του γάμου της, τα ποσά του κεφαλαίου και τόκων της οικονομικής ενί¬ 
σχυσης επαναφέρσνται, έπειτα από απόφαση της Ε.Ε. Επιτροπής, στο 
λογαριασμό καταθέσεων του Κληροδοτήματος για τη χορήγηση περισ¬ 
σοτέρων οικονομικών ενισχύσεων τα επόμενα έτη. 

8. Σε περίπτωση που δεν συμπληρωθεί ο οριζόμενος στην προκήρυξη 
- πρόσκληση αριθμός θέσεων οικονομικής ενίσχυσης για οποιοδήποτε 
λόγο (μικρότερος αριθμός υποψηφίων κ.λ.π.), τότε τα αδιάθετα ποσά 
μεταφέρονται στο επόμενο έτος με ανάλογη αύξηση του αριθμού των οι¬ 
κονομικών ενισχύσεων. 

9. Ο αριθμός των οικονομιικών ενισχύσεων που θα δοθούν, καθορίζε¬ 
ται με απόφαση της Ε.Ε. Επιτροπής του Κληροδοτήματος, ανάλογα μα 
το ύψος των ετησίων εσόδων αυτού και τις οικονομικές συνθήκες που 
επικρατούν. 

'Αρθρο 12 

Οικονομική διαχείριση 

1. Η οικονομική διαχείριση του Κληροδοτήματος περιλαμβάνει ετή¬ 
σια περίοδο, η οποία αρχίζει την 1η Ιανουάριου και λήγει την 31η Δε¬ 
κεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημάρα δημοσίευσης στην Εφημερίδα της Κυβέρνησης του σχετικού Π. 
Διατάγματος έγκρισης της σύστασης του Κληροδοτήματος, η οποία 
μπορεί να παραταθεί μέχρι την 31η Δεκεμβρίου του επόμενου ημερολο¬ 
γιακού έτους, με απόφαση της Ε.Ε. Επιτροπής που λαμβάνονται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Διατάγματος (ΦΕΚ 552/Α/22.12.1939). 

Άρθρο 13 
Βιβλία και στοιχεία. 

1. Το Κληροδότημα τηρεί υποχρεωτικά τα ακόλουθα βιβλία και 
στοιχεία: 

. α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων της Ε.Ε. Επιτροπής. 

γ) Βιβλίο λογιστικής παρακςλούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
Κληροδοτήματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Διατάγμα¬ 
τος. 

ε) Βιβλίο - μητρώο χορήγησης οικονομικών ενισχύσεων και βρα¬ 
βείων. 


στ) Βιβλίο περιουσιακών στοιχείων, εις το οποίο σε ιδιαίτερη μερίδα 
καταχωρίζεται κάθε περιουσιακό στοιχείο του Κληροδοτήματος μεε λε¬ 
πτομερή ανάλυση ή περιγραφή, καθώς και κάθε τυχόν μεταβολή πε¬ 
ριουσιακών στοιχειό» κατά τη διάρκεια κάθε χρήσης. 

ζ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, η Ε.Ε. Επιτροπή 
αποφασίζει την τήρηση και άλλων βιβλίων και στοιχείων, τα οποία κρί¬ 
νει ότι είναι απαραίτητα για την παρακολούθηση της διαχείρισης της 
περιουσίας του Κληροδοτήματος και της εκτέλεσης των σκοπών του. 

Άρθρο 14 

Τροποποίηση Οργανισμιού. 

Ο Οργανισμός του Κληροδοτήματος μπορεί να τροποποιηθεί ή να συ¬ 
μπληρωθεί με Προεδρικό Διάταγμα, σύμφωνα με τις διατάξεις των άρ¬ 
θρα» 98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση της Ε.Ε. Επιτροπής αυτού. 

Στους Υπουργούς Υγείας Πρόνοιας και Κοινωνικών Ασφαλίσεων, 
Εθνικής Παιδείας και θρησκεύματα» και Οικονομικών, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 

0 ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

«ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

«ΚΟΝΟΜΚ0Ν ΚΟΜΟΝΚΟΝ ΑΣΦΑΛΙΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΡΛΑΣ 

ΕΘΝΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΓΕΩΡΓΙΟΣ ΣΟΥΦΛΙΑΣ 

-♦- 

(2) 

Έγκριση σύστασης του κοινωφελούς ιδρύματος με την επωνυμία 
«ίδρυμα Σπουδαζούσης Απόρου Νεολαίας ο Διόσκουρος Ααμποδη¬ 
μητρόπουλος Άγγελος και Άρτεμις» και κύρωση του Οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις 96233/19.4.1991 και 97054/12.8.1991 πράξεις του 
Συμβολαιογράφου Αθηνών Κωνσταντίνου Ευαγ. Παπαδόπουλου, με 
τις οποίες ο Άγγελος Δημ. Ααμποδημητρόπουλος σύστησε κοινωφελές 
ίδρυμα με την επωνυμία «Ίδρυμα Σπουδαζούσης Απόρου Νεολαίας ο 
Διόσκουρος Ααμποδημητρόπουλος Άγγελος και Άρτεμις» με έδρα το 
Καστόρειο Σπάρτης. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 16.9.1991 σύμφωνη γνωμοδότηση του Συμβουλίου 
Εθνικών Κληροδοτημάτων. 

4. Τηναριθ. πρωτ. Τ.1489/1076692/1224/0006Α/23.8.1991 
(ΦΕΚ Β 692) απόφαση του Πρωθυπουργού και Υπουργού Οικονομι¬ 
κών, με την οποία ανατέθηκαν αρμοδιότητες του Υπουργού των Οικο¬ 
νομικών στο Υφυπουργό Οικονομικών. 

Με πρόταση του Υπουργού Εθνικής Παιδείας και θρησκευμάτων και 
Υφυπουργού Οικονομικών, αποφασίζουμε: 

Άρθρο μόνο, 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ίδρυμα Σπουδαζούσης Απόρου Νεολαίας ο Διόσκουρος Ααμπο¬ 
δημητρόπουλος Άγγελος και Άρτεμις» η οποία έγινε από τον Αγγελή 
Δημ. Λαμποδημητρόπουλο με τις 96233/19.4.1991 και 97054/ 
12.8.1991 πράξεις του Συμβολαιογράφου Αθηνών Κωνσταντίνου 
Ευαγ. Παπαδόπουλου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 

Εθνικής Παιδείας και θρησκευμάτων και διέπεται από τις διατάξεις 
των παραπάνω συστατικών του πράξεων, του παρακάτω οργανισμού, 
του Α.Ν. 2039/1939 και των διαταγμάτων που εκδόθηκαν ή θα εκδο- 
θούν σε εκτέλεση του Νόμου τούτου. 

2. Κυρώνουμε τον οργανιμό διοίκησης και διαχείρισης του ιδρύματος 
τούτου, που αποτελείται από δέκα τέσσερα (14) άρθρα και καταχωρίζε¬ 
ται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«Ίδρυμα Σπουδαζούσης Απόρου Νεολαίάς ο Διόσκουρος Λαμποδημη- 
τρόπουλος Άγγελος και Άρτεμις». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα, με την επωνυμία «Ίδρυμα Σπουδαζούσης 
Απόρου Νεολαίας ο Διόσκουρος Λαμποδημητρόπουλος Άγγελος και 
Άρτεμις», που συστήθηκε από τον Αγγελή Δημ. Λαμποδημητρόπουλο 
με τις 96233/19.4.1991 και 97054/12.8.1991 πράξεις του Συμβο¬ 
λαιογράφου Αθηνών Κωνσταντίνου Ευαγγ. Παπαδόπουλου, αποτελεί 
νομικό πρόσωπο ιδιωτικού δικαίου και διέπεται από τις διατάξεις των 
παραπάνω συστατικών πράξεων, του παρόντος οργανισμού, του Α.Ν. 
2039/1939, όπως κάθε φορά ισχύει ο Νόμος αυτός και των διαταγμά¬ 
των που έκδόθηκαν ή θα εκδοθούν σε εκτέλεση του Νόμου τούτου. 

2. Έδρα του ιδρύματος είναι το Καστόρειο Σπάρτης Λακεδαίμο- 
νος. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του. 

Άρθρο 2 

Σκοπός 

1. Σκοπός του ιδρύματος είναι αρχικά η χορήγηση υποτροφιών σε 
αριστούχους διακρινόμενους για το ήθος τους, αποφοίτους των Λυκείων 
Καστορείου που είναι οικονομικά αδύνατοι για την συνέχιση των σπου¬ 
δών τους στα Ανώτερα και Ανώτατα Εκπαιδευτικά Ιδρύματα της Ελλά¬ 
δος και του Εξωτερικού. 

2. Το ίδρυμα, εφόσον θα έχει την οικονομική δυνατότητα, δύναται: 

α) Να χορηγεί υποτροφίες και σε αποφοίτους των Λυκείων Σπάρτης 
και Ξηροκαμπίου. 

β) Να προβαίνει σε δωρεές σε φιλόπτωχους Συλλόγους, Σχολεία, Εκ¬ 
κλησίες, Μοναστήρια, Κοινότητες υπό την προϋπόθεση ότι δεν παρα¬ 
βλάπτονται οι υποτροφίες. 

Άρθρο 3 

Περιουσία - Πόροι 

1. Περιουσία του ιδρύματος αποτελεί κεφάλαιο δραχμών έξι εκατομ¬ 
μυρίων (6.000.000) σε ομόλογα Δημοσίου και Τραπεζών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις καθώς και οι κληρονο¬ 
μιές, κληροδοσίες και δωρεές οποιοσδήποτε φυσικού ή νομικού προσώ¬ 
που προς αυτό. 

δ) Ο Ιδρυτής, όσο ζεί, θα καλύπτει τα έξοδα των υποτροφιών και ότι 
άλλο προκύπτει δια δωρεών του προς το Ίδρυμα. 

. Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: 

1. Εκάστοτε Μητροπολίτη Μονεμβασιάς και Σπάρτης, ο οποίος ορί¬ 
ζεται και Πρόεδρος. 

2. Άγγελο Δημ. Λαμποδημητρόπουλο, ιδρυτή, ο οποίος ορίζεται ως 
Αντιπρόεδρος. 

3. Εκάστοτε Ιερέα Καστορείου, ως ταμία. 

4. Εκάστοτε Πρόεδρο της Κοινότητας Καστορείου, ως Γραμμα¬ 
τέα. 

5. Εκάστοτε Λυκειάρχη Καστορείου, ως μέλος. 


2. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. Σε περίπτωση 
ισοψηφίας κατά την εκλογή μέλους υπερισχύει η γνώμη, με την οποία 
τάσσεται ο Πρόεδρος. 

3. Τα μέλη του Διοικητικού Συμβουλίου, ύστερα από ψηφοφορία, ορί¬ 
ζουν τον Πρόεδρο, Αντιπρόεδρο, Γραμματέα και τον Ταμία σε περί¬ 
πτωση που τα υπό της παραγ. 1 οριζόμενα πρόσωπα δεν αποδεχθούν το 
λειτούργημα του διοικητή. 

4. Το Διοικητικό Συμβούλιο συνεδριάζει τακτικά κάθε έτος και εκτά¬ 
κτως, όποτε το ζητήσει ο Πρόεδρος ή δύο (2) από τα μέλη του, με γρα¬ 
πτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία, όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων Εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/39 και των Διαταγμάτων που 
εκδόθηκαν ή θα εκδοθούν σε εκτέλεση του Νόμου τούτου, καθώς και 
των λοιπών σχετικών Νόμων και Διαταγμάτων. 

2. Το Διοικητικό Συμβούλιο, ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το Νόμο Αρχή (Υπουργό Οικονομικών ή Νομάρχη Λακω¬ 
νίας) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού τον ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
προϋπολογισμό του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, καθώς και την 
αμοιβή του, σύμφωνα με τους όρους των συλλογικών συμβάσεων εργα¬ 
σίας και τις διατάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών,καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 

απ’ αυτόν και εγκρίνεται με απόφαση του Διοικητικού Συμβουλίου. 

β) Συγκολεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα πέντε (15) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτήν σεν συζητείται, εκτός εάν πρόκειται 
για επείγουσα υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

’Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια αυτών. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα όταν αυτός απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με απόφαση αυ¬ 
τού. 

Άρθρο 8 

7 Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα Πιστωτικά Ιδρύ¬ 
ματα που ορίζοντα» στο άρθρο 73 του Α.Ν. 2039/39, έχοντας την ευ¬ 
χέρεια να παιροοιρατεί από αυτά ένα μικρό ποσό, που είναι οηκχγκαίο για 
την πληρωμή έκτακτων και επειγουσών δαπανών του Ιδρύμακος, το 
ύψος του οποίου καθορίζεται με απόφοιση του Διοικητικού Συμβουλίου 
στην οιρχή κάθε χρόνου. 

γ) Εκτελεί κάθε πληρωμή, ύστερα από έγγρακρη εντολή του Προέ¬ 
δρου ή του νομίμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν αυτός απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφασή του. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν αρχικά οι απόφοιτοι των Λυκείων 
Καστορείου, οι οποίοι είναι αριστούχοι και οικονομικά αδύνατοι, διακρι- 
νόμενοι για το ήθος τους, για την συνέχιση των σπουδών τους στα Ανώ¬ 
τερα και Ανώτατα Εκπαιδευτικά Ιδρύματα της Ελλάδος και του Εξωτε¬ 
ρικού. 


2. Το Ίδρυμα, εφ’ όσον θα έχει την οικονομική δυνατότητα, δύναται 
να χορηγεί υποτροφίες, με τις ίδιες προϋποθέσεις, και σε αποφοίτους 
των Λυκείων Σπάρτης και Ξηροκαμπίου. 

3. Η επιλογή και ανακήρυξη των υποτρόφων γίνεται χωρίς διαγωνι¬ 
σμό, σύμφωνα με τις διατάξεις της συστατικής πράξης του ιδρύματος, 
του παρόντος οργανισμού, του Α.Ν. 2039/39 και του από 18.8.1941 
Καν. Δ/τος (ΦΕΚ Α 286). 

4. Σε περίπτωση που περισσότεροι του ενός υποψηφίων έχουν τις 
ίδιες προϋποθέσεις για την λήψη υποτροφίας, η επιλογή θα γίνεται με 
κλήρωση. 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του Α.Ν. 2039/39 και του άρ¬ 
θρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους διακαιούχους σύμφωνα με τις 
διατάξεις των άρθρων 24, 25, 26 και 27 του από 18.8.1941 Καν. Δ/ 
τος (ΦΕΚ Α 286). 

3. Η χορήγηση της υποτροφίας διακόπτεται, όταν συντρέχουν οι 
προϋποθέσεις που ορίζοντα» από τις διατάξεις της συστατικής πράξης 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του Ιδρύματος, που έχει υποχρέωση να παραικολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή 
αποδεικτικών στοιχείων της επίδοσής τους. 

Άρθρο 11 

Οικονομική διαιχείριση 

1. Η οικονομική διαχείριση του ιδρύματος περιλαηιβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαιχειριστική περίοδος αφχίζει από την 
ημέρα δημοσίευσης στην Εφημερίδα της Κυβερνήσεως του σχετικού Π. 
Δ/τος έγκρισης της σύστασης του ιδρύματος, η οποία μπορεί να ποψα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνετε» στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζεται σύμφωνα με τις διατάξεις 
των άρθρων 101 και 102 του Α.Ν. 2039/39 και του από 20.12.1939 
σχετικού Δ/τος (ΦΕΚ 552/Α/22.12.1939). 

Άρθρο 12 
Βιβλία και στοιχεία 

1. Το Ιδρυμα τηρεί υποχρεωτικά τα ακόλουθα βιβλία κα» στοιχεία: 

α) Βιβλίο πρωτοκόλλου αώληλογρααρία^. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά κα» με λογιστική τάξη, όλα τα έσοδα κα» έξοδα του 
ιδρύματος που προτγμαποποιούνται στη διάρκεια της χρήσης. 

δ) Βιβλίο μητρώο υποτρόφων, στο οποίο καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φία»; κάθε υποτρόφου κα» τα λοιπά στοιχεία^ τα οποία ορίζονται από τις 
διατάξεις του άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων είσπραξης κα» 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είνοα απαραίτητα για την ποφοκολούθηση της διαχείρι¬ 
σης της περιουσία»; του ιδρύματος και της εκτέλεσης των σκοπών του. 

Άρθρο 13 

Τροποποίηση Οργοτνισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάτοιγγκχ, σύμφωνα με τις διαιτάξεις των άρθρων 

98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο Νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Κοινότητα Καστορείου για την εκτέλεση 
των ίδιων σκοπών. 

Στον Υπουργό Εθνικής Παιδείας και θρησκευμάτων και Υφυπουργό 
Οικονομικών αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΟΙΚΟΝΟΜΙΚΟΝ Ο ΥΠ. ΕΘΝ. ΠΑΙΔΕΙΑΣ & ΘΡΗΣΚ/ΤΟΝ 

ΚΩΝ. ΓΙΑΤΡΑΚΟΣ ΓΕΩΡΓΙΟΣ ΣΟΥΦΛΙΑΣ 

- ♦ - 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ . 

Αριθ. Γ6β/155 (3) 

Χορήγηση άδειας ασκήσεως επαγγέλματος Κοινωνικού Λειτουργού 
στην Μερκούρη Αγγελική του Γεωργίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6β/155/24.2.1992 έχει χορηγηθεί στην Μερκούρη 
Αγγελική του Γεωργίου άδεια ασκήσεως επαγγέλματος Κοινωνικού 
Λειτουργού. 

Αθήνα, 24 Φεβρουάριου 1992 

Με εντολή Υπουργού 
Η Διευθύντρια κ.α.α. 

Π. ΜΑΝΩΛΕΔΑΚΗ 

- ♦ - 

Αριθ. Β1/66 (4) 

Σύσταση Τομέων στο Τμήμα Μηχανικών Ηλεκτρονικών Υπολογιστών 
και Πληροφορικής του Παν/μίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 4 εδαφ. ε του Ν. 1268/82, όπως 
συμπληρώθηκε με τις διατάξεις του άρθρου 48 παρ. 1 εδαφ. στ του Ν. 
1404/83. 

2. Τη γνώμη της Γενικής Συνέλευσης του Τμήματος Μηχανικών 
Ηλεκτρονικών Υπολογιστών και Πληροφορικής (συνεδρίαση 6/ 
4.12.91) του Παν/μίου Πατρών, αποφασίζουμε: 

Τη σύσταση των εξής Τομέων στο Τμήμα Μηχανικών Ηλεκτρονικών 
Υπολογιστών και Πληροφορικής του Παν/μίου Πατρών: 

1. Τομέας Υλικού και Αρχιτεκτονικής Υπολογιστών, ο οποίος καλύ¬ 
πτει τα γνωστικά αντικείμενα, που εμπίπτουν στα θέματα του Υλικού 


και της Αρχιτεκτονικής των Υπολογιστών καθώς και της εφαρμογής 
τους. 

2. Τομέας Λογικού των Υπολογιστών, ο οποίος καλύπτει τα γνω¬ 
στικά αντικείμενα που εμπίπτουν στα θέματα του Λογικού και της Τε¬ 
χνολογίας Λογικού ή Λογισμικού των Υπολογιστών καθώς και της 
εφαρμογής τους. 

3. Τομέας Εφαρμογών και θεμελιώσεις της Επιστήμης των Υπολο¬ 
γιστών, ο οποίος καλύπτει τα γνωστικά αντικείμενα που εμπίπτουν στα 
θέματα θεμελιώσει·» της Επιστήμης των Υπολογιστών καθώς και 
εφαρμογών της Επιστήμης των Υπολογιστών. 

Η απόφαση αυτή να δημοσιευθεί στην Εφημερίδα τη; Κυβερνήσεα*. 

Αθήνα, 20 Φεβρουάριου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

-♦- 

Αριθ. 7827/1062 (5) 

Μερική κατάργηση της Ε.34604/5081/1.10.1976 (Β' 1270) από¬ 
φασης του Υφυπουργού Δημοσία» Έργων «Περί εξαιρέσεως εκ της 
αρμοδιότητος του Νομάρχου, ως προς την έγκρισιν, επέκτασιν, τρο- 
ποποίησιν κλπ. το» σχέδιο» πόλεων και κωμών, περιοχών ιδιαιτέ¬ 
ρου ενδιαφέροντος». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗ Μ. ΕΡΓΩΝ 

Έχοντας υπόψη: 

1. Τις διατάξεις της παραγράφου 3 του άρθρου 1 του Ν.Δ. 1018/ 
1971 (Α' 220) περί τροποποιήσει·* και συμπληρώσει·* του Α.Ν. 314/ 
1968 «Περί παροχής εις τον Υπουργό Βορείου Ελλάδος και τους Νο¬ 
μάρχες, αρμοδιότητας επί θέματα» εγκρίσεα* επεκτάσεα* ή τροποποι¬ 
ήσει·* σχεδία» πόλεα» ή κωμών» (Α' 47). 

2. Τις διατάξεις των άρθρων 2,3 και 7 του Ν. 1032/1980 (Α’ 57). 

3. Τις διατάξεις του άρθρου 23 (παρ. 1 εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

4. Το 11425/1991 υπεριακό σημείωμα της Διεύθυνσης Πολεοδομι- 
κού Σχεδιασμού, αποφασίζουμε: 

Άρθρο 1 

1. Οι παράγραφοι 2 και 3 της Ε.34601/5081/1.10.1976 (Β’ 
1270) απόφασης του Υφυπουργού Δημοσία» Έργα» με τις οποίες εξαι¬ 
ρούντο από την αρμοδιότητα του Νομάρχη οι παραλιακές περιοχές από 
το ακροατήριο του Σουνίου μέχρι το διαχωριστικό όριο τα» Κοινοτήτων 
Σχηματαρίου και παραλίας Αυλίδος και από τον Ισθμό Κορίνθου μέχρι 
το διαχωριστικό όριο τα» Δήμων Μεγαρέα» και Ελευσίνας σε βάθος 
τριών χιλιομέτρα» από την παραλία, καταργούνται και η επόμενη πα¬ 
ράγραφος 4 της παραπάνω απόφασης αριθμείται σε 2. 

2. Στο εξής οι περιοχές που αναφέρονται στην προηγούμενη παρά¬ 
γραφο υπάγονται στην αρμοδιότητα τα» οικεία» Νομαρχών με ανά¬ 
λογη εφαρμογή τα» διατάξεα» του Α.Ν. 314/1968 (Α’ 47) όπα* τρο¬ 
ποποιήθηκε και συμπληρώθηκε με το Ν. Δ/γμα 1018/1971 (Α' 220), 
καθώς και του Π. Δ/τος 183/1986 (Α* 70). 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεα*. 

Αθήνα, 17 Φεβρουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΙΕΧ 

104 32 

22.3211 ΥΡΕΤ (3Β 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » 

» 

Β' 

» 

23.000 

γ) 

» » 

» 

Γ' 

» 

7.000 

δ) 

» » 

» 

Δ’ 

» 

22.000 

ε) 

» » 


Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζ) 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ.& Βιομ. Ιδ. 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

ι) 

» » 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















